दौड़ के तीन मुकाबलों में सुमनबाला अव्वल
सुमन बाला ने लोंग और हाई जंप में भी बाजी मारी
भास्करन्यूज | सिरसा
सीएमकेगर्ल्स कॉलेज में दो दिवसीय 40वीं वार्षिक एथलेटिक मीट शुरू हुई। उद्घाटन अवसर पर हरियाणा शेड्यूल कास्ट्स फाइनांस एंड डेवलेपमेंट कार्पोरेशन लिमिटेड (एचएसएफडीसी) की चेयरपर्सन सुनीता दुग्गल मुख्य अतिथि के रूप में उपस्थित थी। पहले दिन 800 मीटर रेस, 3 हजार और 5 हजार मीटर रेस हुई। इसके अलावा लोंग जंप तथा हाई जंप के मुकाबले भी हुए। इन सभी मुकाबलों में कॉलेज की छात्रा सुमनबाला ने अव्वल स्थान हासिल किया।
सीएमके कॉलेज के खेल ग्राउंड में हुई 800 मीटर रेस में सुमन बाला पहले, पुष्पा दूसरे और प्रवीण कुमारी तीसरे स्थान पर रही। 3 हजार मीटर रेस में सुमन बाला प्रथम, मोनिका दूसरे आैर प्रवीण कुमारी तृतीय स्थान पर रही। 5 हजार मीटर दौड़ में सुमन बाला प्रथम, प्रयाग दूसरे और निशा तीसरे स्थान पर रही। इसी प्रकार लोंग जंप में भी सुमन बाला प्रथम, मनप्रीत ने दूसरा और सुमनदीप ने तीसरा स्थान हासिल किया। इसके अलावा हाई जंप में भी सुमन बाला अव्वल रही। इसमें कमलदीप दूसरे अौर दिव्या ने तीसरा स्थान हासिल किया।
कॉलेज में शुक्रवार को स्किपिंग रेस, थ्री लेग रेस, लेडी पियून रेस, मेल पियून रेस, नॉन टीचिंग स्टाफ रेस, स्टाफ रेस और विद्यार्थियों के रिले रेस, टग ऑफ वार के फाइनल मुकाबले होंगे। इस दौरान समापन समारोह का आयोजन किया जाएगा। विजेताओं को मुख्य अतिथि हुडा के इस्टेट ऑफिसर सुमित कुमार उपस्थित होंगे और पुरस्कार वितरित करेंगे।
मुख्य अतिथि ने मार्च पास्ट के बाद सलामी ली
उद्घाटनसमारोह में हरियाणा अनुसूचित जाति वित्त एवं विकास निगम की चेयरपर्सन सुनीता दुग्गल मार्च पास्ट की सलामी लेते हुए ध्वजारोहण किया। प्रिंसिपल ने उनका स्वागत किया। मुख्य अतिथि सुनीता दुग्गल ने कहा कि शिक्षा के साथ-साथ खेलों में भी अपनी प्रतिभा दिखानी चाहिए। इस दौरान उन्होंने कॉलेज समय के स्वयं के अनुभवों का खुलासा किया और कहा कि वे भी खेलों में भाग लेती रही है। इस अवसर पर सिरसा एजुकेशन सोसायटी के प्रधान सत नारायण गोयल, डॉ. आरएस सांगवान, प्रवीण बागला, भागीरथ गुप्ता, उत्तम सिंह ग्रोवर, सीएमके स्पोर्ट्स काउंसिल की अध्यक्षा वीना गुप्ता भी उपस्थित थीं।
सिरसा। सीएमके गर्ल्स काॅलेज में आयोजित खेलकूद प्रतियोगिता में मटका दौड़ में भाग लेती छात्राएं।
सिरसा। सीएमके गर्ल्स कॉलेज में आयोजित खेलकूद प्रतियोगिता में 800 मीटर दौड़ में भाग लेती छात्राएं।
bho_Deva awa_Deva awa_Deva hin_Deva awa_Deva hin_Deva hin_Deva hin_Deva awa_Deva awa_Deva